
	JAVNI SKLAD REPUBLIKE SLOVENIJE 

ZA KULTURNE DEJAVNOSTI

Območna izpostava Tolmin

 Trg m. Tita 8, 5220 Tolmin


ZBOROVODSKE DELAVNICE - VOKALNA TEHNIKA 2025/2026
z Martino Burger
za ženske, moške in mešane sestave
	Kraj izvedbe:
	Tolmin, Kobarid, Bovec

	Termini:
	 po dogovoru z zborom – 2025 / 2026

	Kotizacija:
	100 € (ddv vključen)

	Predavateljica:
	Martina BURGER


NAMEN
Zborovodske delavnice, vokalna tehnika, so namenjena zborovodjem in ženskim, moškim ter mešanim pevskim sestavom. Izobraževanje je zasnovano v obliki skupinskega in individualnega dela. 
POTEK IN TRAJANJE 

Za termine in kraje se bomo dogovarjali z zainteresiranimi zbori, predvidoma bodo delavnice potekale ob sobotah in nedeljah, saj je zaradi narave/intenzivnosti dela to najbolj ugodno za vse. 

Predviden urnik: 

dopoldanski termin 9.00 – 13.00

             

popoldanski termin 14.30 – 18.30
Točne datume bomo dogovorili s prijavljenimi skupinami naknadno.
VSEBINA
- programe delavnic bo zasnovala Martina Burger glede na potrebe in zahteve vsakega sestava

- vaje za sproščanje in ogrevanje, dihalne vaje;
- vaje za intonacijo in pevsko pripravo zbora, ciljno upevanje;

- postavitev zbora; 

- oblikovanje in izenačevanje zborovskega zvoka, višine, nižine, stiskanje glasu;

- individualno delo na posameznih skladbah iz repertoarja zbora;

- intonacija, dikcija, dinamika.

MARTINA BURGER, sopranistka, je z odliko diplomirala na zagrebški Akademiji za glasbo. Bila je uspešna na mednarodnih in nacionalnih pevskih tekmovanjih, leta 2010 je prejela tudi rektorjevo nagrado zagrebške univerze. Njeno pevsko kariero je oblikovalo veliko domačih in mednarodnih sodelovanj ter opernih in koncertnih nastopov. Poustvarila je 22 opernih vlog, trenutno pa jo lahko vidite v ljubljanski operi v vlogah Micaele, Clorinde in Olympie. Ima tudi široka pedagoška znanja: sodelovala je z Vokalno akademijo Ljubljana, vodila delavnico vokalne tehnike na Konzervatoriju za glasbo v Pekingu (Kitajska), na Mednarodnem zborovskem festivalu Europa Cantat v Pécs-u (Madžarska) ter seminar vokalne tehnike na Rijeki (Hrvaška). Pomemben del njenega pedagoškega delovanja je sodelovanje z Associazione Laes ed Estro Armonico (Salerno) in z Glasbeno matico v Trstu. Redno sodeluje z Javnim skladom Republike Slovenije na področju vokalne glasbe, za njih vodi seminarje vokalne tehnike za zborovodje in korepetitorje ter piše izobraževalna gradiva. Poleg izobraževanja različnih mednarodnih in nacionalnih pevskih zborov, že vrsto let tudi individualno poučuje solo petje in tako vzgaja nove mlade talente.
CENA IN PLAČILO
Cena zborovodske šole je 100,00 EUR (DDV je vključen v ceno). 

ROK PRIJAVE – zainteresirani zbori nas kontaktirajte, da čim prej dogovorimo termin.
Prijavnico pošljite na oi.tolmin@jskd.si ali pošljite/prinesite na sedež OI Tolmin.
